C 152/54
DA
Den Europæiske Unions Tidende
6.4.2022
3.11.
Kommissionens økosystemtilgang dækker ikke alle relevante niveauer og aspekter.
Derfor er det vigtigt også at se omstillingsudviklinger ud fra et regionalt perspektiv og sikre, at virksomhederne — herunder dem fra den sociale økonomi — udgør fundamentet for hele det politiske projekt.
Det er vigtigt at vise, hvordan dette relaterer til værdikæder, og hvordan de forskellige komponenter i individuelle økosystemer svarer til komponenterne i andre økosystemer.
4.
Omstillingsforløb ud fra en holistisk tilgang til socioøkonomisk industriel udvikling 4.1.
Selv om innovation i vidt omfang er forbundet med nye teknologier og gennembrud inden for videnskabelig forskning, findes der også muligheder for at bruge eksisterende kompetencer som grundlag for bedre eller nye produkter og tjenester.
Nye teknologier er tæt forbundne med eksisterende traditionelle teknologier.
Der findes desuden tydelige eksempler på sammenhængen mellem veletablerede traditionelle fremstillingsmetoder og trinvis innovation og modernisering af industrier: brug af nyt og lettere materiale fra fly i køretøjer, brug af lettere bilmaterialer og anvendelse af bioteknologi i udformningen af nye medicinske instrumenter og tjenester. 4.2.
Avancerede IKT-infrastrukturer fungerer som drivkræfter for indførelse af nye muligheder og bidrager til innovative og bæredygtige løsninger, der tager hensyn til de eksisterende regionale særegenheder.
F.eks.
giver brugen af 3D-printere mulighed for at udvikle og udforme et produkt ét sted og gøre det fysisk tilgængeligt, hvor der er brug for det, på en række forskellige lokaliteter.
Dette bidrager til at reducere transportrelaterede miljøpåvirkninger. 4.3.
Socialøkonomiske koncepter kan spille en vigtig rolle under socioøkonomisk forandringer ved at skabe nye lærings-, leve- og beskæftigelsesmuligheder samt alternative service- og støtteinfrastrukturer i lokalsamfund, især for dårligt stillede befolkningsgrupper og udsatte personer.
I forbindelse med offentlige serviceydelser har disse koncepter stort potentiale til kompetent og effektivt at forberede samfundsmæssige og økonomiske aktører på kravene til og konsekvenserne af innovation og forandring, især på regionalt plan. 4.4.
Offentlige strukturer har et stort ansvar for at skabe de rette betingelser for forandring og udvikling ved at levere tjenesteydelser af almen interesse, som er tilgængelige for alle økonomiske aktører. 4.5.
Dette er også en del af den udvikling, der kræves af offentlige serviceydelser, såsom at foranstalte efteruddannelsesinstitutioner til den nødvendige opkvalificering af arbejdsstyrken med det formål at forbedre arbejdstagernes kompetencer og hjælpe virksomheder med at håndtere innovation og forandringer.
Derfor vil faglærte arbejdere også blive mere forankret i regionen og bidrage til at forme de igangværende — og grønne — strukturelle forandringer. 4.6.
For energiintensive industrier er der mange fælles løsninger med henblik på dekarbonisering og dermed mulighed for fælles investeringer (f.eks. ren brint og genbrug af CO2-opsamling og -lagring).
Øget cirkularitet og industriel symbiose er også vigtige aspekter i dekarboniseringsindustrien og i forberedelsen af en fremtid med effektive og yderst produktive virksomheder.
5.
Regionale arbejdsmarkeders betydning for anstændigt arbejde i bæredygtige forarbejdnings- og service­ virksomheder 5.1.
Der er behov for at forstå og anvende en detaljeret analyse af regionerne og virksomhederne og deres økonomiske resultater med hensyn til deres grundlæggende industrielle kompetencer og til arbejdsstyrken.
Dette omfatter også infrastruktur, placering, tilgængelighed af ressourcer, iværksætterånd og institutionel struktur.
Dette er vigtigt for at få en højt kvalificeret arbejdsstyrke og foregribe fremtidige kvalifikationskrav, så man undgår mangel på kvalifikationer (f.eks. ingeniører). 5.2.
Samarbejde med universiteter, herunder dem, der er specialiseret i anvendt videnskab, og forskningsinstitutioner kan være medvirkende til at skabe nye industrielle muligheder, der kan resultere i nye arbejdspladser i etablerede virksomheder, multinationale virksomheder, SMV'er og opstartsvirksomheder. 5.3.
På det menneskelige plan er regioner, der med lethed tager imod og integrerer nyankomne i velfungerende socioøkonomiske strukturer, i en gunstig position. 5.4.
Regioner, hvor en faglært arbejdsstyrke er dybt forankret i de socioøkonomiske strukturer og føler sig hjemme, kan også blive hjemsted for værdiskabende og dynamiske industrier og virksomheder baseret på effektive formelle og uformelle kompetencenetværk.
Arbejdskraften bidrager således væsentligt til at definere de innovative industrielle kompetencer i en region og hjælper grundlæggende med at understøtte moderniserings- og omstillingsprocesser.